पाएं अपने शहर की ताज़ा ख़बरें और फ्री ई-पेपरडाउनलोड करें
सोनपुर थाना के पीछे सोमवार की रात चोरों ने चोरी की घटना का अंजाम दिया। इस दौरान चोरों ने डाकघर के एजेंट के घर से 22 हजार रुपये नकद समेत 7 लाख रुपए के जेवर के अलावे टेलीविजन समेत अन्य कई कीमती सामान गायब कर दिए। इस संबंध में गृह स्वामी रामजतन नगर बरबट्टा के रजनीकांत ने बताया कि वह अपने पैतृक आवास अवतार नगर थाना क्षेत्र अंतर्गत भगवान पुर फतेहपुर चैन गया हुआ था इसी बीच चोरों ने चोरी की घटना का अंजाम दिया। गृह स्वामी ने बताया कि मंगलवार की सुबह पड़ोसियों ने चोरी की घटना के बारे में फोन से अवगत कराया।
चोर दरवाजा का ताला तोड़ते हुए घर में प्रवेश कर गया। इसी क्रम में अलमारी में रखे 22 हजार रुपया नगद, चेन अंगूठी समेत कोई अन्य आभूषण जिसका कीमत लगभग 7 लाख रुपए है गायब कर दिया। चोरों ने इस दौरान सारी कपड़ा समेत अन्य कई कीमती सामान की चोरी कर ली। घर का सारा सामान इसी तरह बिखरा पड़ा था। सोनपुर में लगातार चोरी की घटना से यहां के लोग सहमे हुए हैं। थाना से महज 500 मीटर की दूरी पर हुई चोरी में स्थानीय पुलिस की गश्ती व्यवस्था कार्यकलाप पर कई सवाल खड़े हो रहे हैं। सूचक ने इस आशय का आवेदन सोनपुर थाना में दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn